b'\n_START_ARTICLE_\nEnkidu\n_START_PARAGRAPH_\nSi Enkidu (\xf0\x92\x82\x97\xf0\x92\x86\xa0\xf0\x92\x86\x95 EN.KI.DU3 "nilalang ni Enki") ang isa sa pangunahing tauhan sa Epiko ni Gilgamesh. Si Enkidu ay nilikha mula sa putik at laway ni Aruru na Diyosa ng Paglikha upang alisin ang kayabangan ni Gilgamesh. Sa epikong ito, si Enkidu ay kasama ng hayop at walang kaalaman sa kabihasnan ng tao. Siya ay sinipingan ni Shamhat at naging tulad ng Diyos at pagktapos ay tinuruan siyang manamit at kumain ni Shamhat. Si Enkidu ay nakipagbuno kay Gilgamesh na hari ng Uruk at kalaunang naging kaibigan niya at kasama sa mga pakikipagsapalaran ni Gilgamesh. Ang kamatayan ni Enkidu ay nagtulak kay Gilgamesh na sikaping takasan ang kamatayan at hanapin ang walang hanggang buhay ngunit ang walang hanggang buhay ay ninakaw ng isang ahas na malaki.'